Россия әләмен күтәреп чыккан Белоруссия спортчысына фатир бүләк итәләр

	Белоруссиянең Спорт һәм туризм министрлыгы вәкиле Андрей Фомочкин Рио-де-Жанейродагы Паралимпиада ачылышында кылган гамәле өчен фатирлы булачак. Исегездә булса, Андрей Фомочкин 2016 елгы Паралимпия уеннары ачылышында Россия әләмен күтәреп чыккан иде. Ул Россия әләме белән стадионның шактый өлешен узарга өлгерде, аннан соң кулыннан әләмне тартып алдылар. 	 Соңрак Уеннардан да читләштерделәр.
 
Шушы гамәлләре өчен аңа яңа төзелгән йорттан фатир бирергә карар кылганнар. Бу хакта РФ Тышкы эшләр министрлыгы рәсми вәкиле  Мария Захарова җиткерде. Язган идек: Паралимпия уеннары ачылышында Россия әләме белән чыккан Белоруссия вәкиленең кем булуын ачыклыйлар (ВИДЕО) 
	---	
Интертат.ру

	№ --- | 03.10.2016	


